Johannes (Rinne)

Johannes (kodanikunimega Johannes Wilho Rinne; 16. august 1923 Turu – 1. juuli 2010 Turu) oli Soome Õigeusu Kiriku pea tiitliga Karjala ja kogu Soome peapiiskop, aastatel 1996–1999 ühtlasi Eesti Apostlik-Õigeusu Kiriku pea locum tenens.

Ta oli 1987–2001 Soome õigeusu kiriku peapiiskop ning täitis aastatel 1996–1999 ka Eesti Apostlik-Õigeusu Kiriku juhi ülesandeid. 2001. aastal andis president talle Maarjamaa Risti II klassi teenetemärgi.

Konstantinoopoli oikumeeniline patriarh Bartholomeos I ülendas Johannese 2001. aastal Nikea metropoliidiks. Selles ametis sai temast ajaloo esimene soomlasest piiskop, kes osales Konstantinoopoli oikumeenilise patriarhaadi Püha Sinodi töös.

2002. aastal anti talle Püha Platoni orden.

Välislingid
Metropoliit Johannesele Platoni orden. Õhtuleht, 14. jaanuar 2002
Suri Soome ja Eesti kirikujuht Johannes. Delfi, 2. juuli 2010

Soome õigeusu piiskopid
Metropoliidid
Eesti Apostlik-Õigeusu Kirik
Maarjamaa Risti II klassi teenetemärgi kavalerid
Püha Piiskop Platoni ordeni kavalerid
Sündinud 1923
Surnud 2010